Source: http://rovaniemi.cloudnc.fi/fi-FI/Toimielimet/Ympaumlristoumllautakunta/Kokous_2252019/Maaaineslupa_ja_ymparistolupa_Morenia_Oy(65921)
Timestamp: 2019-06-25 06:10:09+00:00
Document Index: 13409258

Matched Legal Cases: ['§ 76', 'kko ', '§ 69', '§ 71', '§ 72', '§ 73', '§ 74', '§ 75', '§ 77', '§ 78', '§ 79', '§ 80', '§ 81', '§ 82', '§ 83', '§ 84', '§ 85']

Maa-aineslupa ja ympäristölupa Morenia Oy Jokkavaara, Rovaniemi | Rovaniemi
Maa-aineslupa ja ympäristölupa Morenia Oy Jokkavaara, Rovaniemi
Ympäristölautakunta, kokous 22.5.2019
§ 76 Maa-aineslupa ja ympäristölupa Morenia Oy Jokkavaara, Rovaniemi
ROIDno-2017-3699
Ympäristölautakunta, 24.4.2019
Carita Lallukka, carita.lallukka@rovaniemi.fi
Morenia Oy on hakenut maa-aineslupaa hiekan ja soran ottamiseen sekä ympäristölupaa kiviaineksen murskaamiseen ja välivarastointiin Rovaniemen Jokkavaaraan tilalle Jokkanokka RN:o 698-401-64-31. Samalla haetaan lupaa aloittaa toiminta ennen lupapäätöksen lainvoimaiseksi tuloa.
Hakemuksesta annettiin kolme lausuntoa ja jätettiin yksi muistutus.
Ympäristötarkastaja:
Ympäristölautakunta päättää myöntää Morenia Oy:lle maa-aines- ja ympäristöluvan liitteen 1 mukaisesti.
Lupaa toiminnan aloittamiselle ennen päätöksen lainvoimaisuutta ei myönnetä koska lupaviranomainen katsoo, ettei asiassa ole esitetty sellaista perusteltua syytä, jonka nojalla lupa katsottaisiin mahdolliseksi myöntää.
Ympäristölautakunta päättää ympäristötarkastajen ehdotuksen mukaisesti.
Raimo Miettunen esitti Aatos Nätyngin kannattamana että ympäristölautakunta päättää jättää asian pöydälle ja, että lautakunta käy tutustumassa paikanpäällä tilanteeseen 22.5.2019 ennen varsinaista kokousta klo 13.00.
Ympäristölautakunta päätti yksimielisesti Raimo Miettusen esityksen mukaisesti.
Ympäristölautakunta päätti yksimielisesti siirtää asian käsittelyn seuraavaan kokoukseen.
Hakija, Lapin ELY-keskus, Napapiirin Energia ja Vesi Oy, Rovaniemen kaupungin terveydensuojeluviranomainen, Rovaniemen kaupungin ympäristövalvonta 2 kpl
Liite 1 lupapäätös.pdf (pdf, 600 kt)
Liite 2 lausunnot.pdf (pdf, 3597 kt)
Liite 3 muistutus.pdf (pdf, 213 kt)
Liite 4 vastineet.pdf (pdf, 1514 kt)
Tähän päätökseen ja päätöksen käsittelystä perittävään maksuun tyytymätön saa hakea muutosta valittamalla. Kirjallisesti tehtävä valitus on osoitettava Vaasan hallinto-oikeudelle. Hallintovalituksen saa tehdä asianosainen eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa.
Valitusviranomainen: Vaasan hallinto-oikeus
Käyntiosoite: Korsholmanpuistikko 43, 4. krs
Puhelin: 029 5642 611(vaihde) tai 029 5642 780 (kirjaamo)
Virka-aika: ma- pe kello 8.00 – 16.15
Valitusaika on kolmekymmentä (30) päivää. Valitusaika alkaa kulua päätöksen antopäivästä. Asianosaisen katsotaan saaneen päätöksestä tiedon päätöksen antopäivänä. Valitusaikaa laskettaessa antopäivää ei lueta määräaikaan.
Valitus on tehtävä kirjallisesti. Valituskirjelmä on valittajan, laillisen edustajan tai asiamiehen allekirjoitettava ja siinä on mainittava valittajan nimi ja kotikunta. Vastaavasti on ilmoitettava laillisen edustajan, asiamiehen tai valituksen laatijan nimi ja kotikunta. Lisäksi on ilmoitettava postiosoite ja puhelinnumero, johon asiaa koskevat ilmoitukset valittajalle voidaan toimittaa. Jos valitusviranomaisen päätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.
Valituskirjelmässä on ilmoitettava päätös, johon haetaan muutosta, miltä kohdin päätökseen haetaan muutosta ja mitä muutoksia siihen vaaditaan tehtäväksi sekä perusteet, joilla muutosta vaaditaan. Valituskirjelmään on liitettävä alkuperäinen tai viran puolesta oikeaksi todistettu jäljennös päätöksestä, josta valitetaan; todistus siitä, minä päivänä päätös on annettu tiedoksi tai muu selvitys valitusajan alkamisen ajankohdasta sekä asiakirjat, joihin valittaja vetoaa vaatimuksensa tueksi, jollei niitä ole aikaisemmin toimitettu viranomaiselle. Asiamiehen on liitettävä valituskirjelmään valtakirja, jollei päämies ole valtuuttanut häntä suullisesti Vaasan hallinto-oikeudessa. Asianajajan ja yleisen oikeusavustajan tulee esittää valtakirja ainoastaan, jos hallinto-oikeus niin määrää.
Valitusasiakirjat on toimitettava valitusajan kuluessa valitusviranomaiselle. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, valituksen saa tehdä ensimmäisenä arkipäivänä tämän jälkeen. Valitus on toimitettava viimeistään määräajan viimeisenä päivänä ennen viraston aukioloajan päättymistä. Mikäli valituskirjelmä lähetetään postitse, on se jätettävä postiin niin ajoissa, että se ehtii perille viraston aukioloaikana ennen valitusajan päättymistä. Sähköisen asiakirjan (faksi tai sähköposti) tulee olla määräaikana viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.
Valitus lähetetään aina lähettäjän omalla vastuulla.
Valituksen maksu/ oikeudenkäyntimaksu
§ 69 Kokouksen laillisuus ja päätösvaltaisuus sekä työjärjestyksen hyväksyminen
§ 71 Ajankohtaiset asiat
§ 72 Ilmoitusasiat
§ 73 Viranhaltijoiden päätösten otto-oikeus
§ 74 Ympäristölautakunnan osavuosikatsaus 1-4 2019
§ 75 Ympäristölautakunnan talousarvioehdotus vuodelle 2020
§ 77 Maa-aineslupa ja ympäristölupa Taivalkoski Risto Mutjuntaka-aho, Ranua
§ 78 Maa-aineslupa Metsähallitus Metsätalous Oy Korkealehto, Kolari
§ 79 Maa-aineslupa Kristojen yhteismetsä Oy Paovaara, Pello
§ 80 Rovaniemen kaupunki Tilaliikelaitoksen rakennuslupahakemus 2019-261 Ylikylän monitoimitalolle
§ 81 Rovaniemen kaupunki Tilaliikelaitoksen rakennuslupahakemus nro 2019-266 Ylikylän päiväkodin väistötilat, Ounasjoentie 82
§ 82 Rovaniemen kaupunki Tilaliikelaitoksen rakennuslupahakemus, nro 2019-267 päiväkodin väistötilat, Naavametsä, Aapatie 4
§ 83 Minimani Yhtiöt Oy:n rakennuslupahakemus 2019-264 liikerakennukselle, Lampelankatu 3, 96100 Rovaniemi
§ 84 Unique Creations International Oy rakennuslupahakemus, nro 2019-15, teatterirakennus, Napapiiri, Rovaniemi.
§ 85 Lausunto Ranuan kirkonkylän asemakaavan korttelin 46 kaavamuutosehdotuksesta